0
هلوو شباب طبعا اني كاتب هلموضوع من زمان بس مجنت لاكي المنتدى المناسب اليا ....
هو عن جسر الصرافية طبعا الحدث قديم بس يستحق الذكر اتمنى من الجميع الاستفادة منه:
كلنا العراقيين والبغداديين بالخصوص شفنا الي صار بأحد اروع جسور بغداد الي اذا انذكرت بغداد انذكر جسر الصرافية ,اونعينا جسرنا الحبيب
بأحد اسوء ايام نيسان او احد اسوء ايام 2007 ... او بهذي المناسبة الحزينة حبيت اعرفكم على الخصائص جسر الصرافية التاريخية والجغرافية والهندسية وتحليلي الشخصي لأسباب انهياره
جسر الصرافية تم تصميمه و تنفيذه بواسطة شركة بريطانيةمن عام 1946 الى 1948, كان من المفروض لهذا الجسر ان يزين احد مدن النمسا , يربط جسر الصرافية بين العطيفية من جهة الكرخ و الوزيرية من جهة
الرصافة. صمم هذا الجسر اصلآ ليكون كمسار لسكة قطار لكن تم تعديل تصميمه ليكون للمركبات.
طول هذا الجسر 850 م بي 8 فضاءات
جسر الصرافية نوع من انواع الجسور الهيكلية الي تتميز بسهولة وسرعة الانشاء او رخص تكاليف عملها او خفة وزنها او شكلها الحلو بالنسبة لبقية الانواع هذي المواصفات الحلوة راح تنطينا ميزة سيئة او هي المتانة منخفضة
بس حسب اعتقادي الشركة الي نفذة الجسر مكانت حاسبة احساب الي صار .
الجسور الهيكلية عبارة عن منشأ انسمي بالمصطلح الهندسي truss مبدأ عمل هذي الجسور يشبه مبدأ عمل ابراج الضغط العالي او مبدأ عمل انواع من الابراج مثل برج ايفل بس اكو عدة اختلافات جذرية اذا اسولفها راح ادوخون بيها ....مبدأ العمل هو الحمل راح ينتقل من mambers للاساس.. ال mambers هي العوارض الي انشوفها على جسر الصرافية...فائدة العوارض هي نقل الاحمال من الجسر للاساسات اي خلل ايصير بيها مراح تنتقل هذي الاحمال,,,,هذي العوارض عبارة عن system كامل يعني شي ايكمل شي اي خلل ايصير ابهذا ال system راح ايولد
خطر انهيار, اي حمل زايد+خلل راح ايسببنا انهيار اكيد, الجسور تصمم علمود تتحمل نوعين من الاحمال وزن الجسر الي انسمي بالمصطلح الهندسي deadload, وزن السيارات liveload ... بالنسبة لوزن الجسر محسوب بالنسبةللسيارات
ينحسب كاعلى حد الي يتوزع بصورة منتظمةdistributed load على فضاءات الجسر,,دختو هااااااااا,,راح ادوخكم اكثر,,اسمعوووو,, الي فجر جسر الصرافية اعتمد على مبدأ حمل زايد+خلل............. الحمل الزايد هو الشاحنة المفخخة الي انطتنا
انطتنا حمل مركز concentrated الجسر مراح ينهار اذا مي ايكمل الاراهابيين المبدأ و هو الخلل الي هو عبارة عن عدةعبوات ناسفة اتوزعت بأنتظام على عوارض الجسر
العملية اشون صارت (وايكلك الدراسة متفيد بالعراق) انفجرت بالبداية العبوات الناسفة صار خلل رهيب بالجسر يعني اي حمل زايد راح ايخلي الجسر ينهار وراها انفجرت الحنينة اجا الحمل الزايد الي ملكه التقنية الي توزعه بصورة منتظمة
على فضاءات الجسر و منها للأساسات زين هذا الحمل الزايد وين راح ايروح؟ اني اكلكم , راح ايروح لجسم الجسر الي مراح يتحمل او يصير الأنهيار الي شفنا,,يعني لو انفجرت الشاحنة بس لكان احتمال انهيار واحد من فضاءات الجسر
10%
بس احنا شفنا انهيار 3 فضاءات يعني هاي مو شغلت شاحنة او بس ,,هذا تحليلي الخاص يعني لتاخذوا مبدأ ... بس المبدأ هو انه الي فجر الجسر يعرف شغله
,,,, اخيرا ادعو من رب العالمين ان تنشل ايد الي سوا ابلدنا هيج
تحياتي